-Երգչախումբը բաղկացած է 25 կատարողէ, սակայն յետագային գուցէ կազմը աւելի ընդարձակուի եւ համալրուի. գործընթացը արդէն սկսած է: Երգչախումբին մէջ ընդգրկուած են տարբեր տարիքի եւ տարբեր մասնագիտութիւն ունեցող մարդիկ, որոնցմէ շատերը երաժշտական կրթութիւն չունին, սակայն մեծ նուիրուածութեամբ կը մասնակցին երգչախումբի աշխատանքներուն` ապահովելով երգչախումբի յաջողութիւնը: Թերեւս ասիկա է պատճառը, որ երգչախումբը օրէ օր կը կատարելագործուի` հասնելով գրեթէ արհեստավարժութեան: